Værlegata 10 er en eiendom som består av to bygninger. Hovedbygningen ble bygget før Værlegata ble opparbeidet. Huset sto opprinnelig på Refsnes før den ble flyttet til Værlegata i 1836. Bygningen har 1 ½ etasje og taket består av saltak med ark mot vest. Værlegata 10 er en tømmerkonstruksjon med trepanel kledning. Hovedbygningen har en karakteristisk dobbeltrapp ut mot gaten som var typisk for empireperioden.